Enemmistö ei rajoittaisi apteekkien määrää ja sijaintia

Ajatus apteekkien määrän ja sijainnin rajoittamattomuudesta saa kansalaisilta kannatusta, mutta ei yksittäisenä toimenpiteenä ole asiantuntijoiden mielestä apteekkiuudistuksen kannalta järkevää.

Enemmistö kansalaisista ei rajoittaisi apteekkien määrää ja sijaintia, selviää tuoreesta HS-gallupista.

Tutkimuksessa kysyttiin mielipidettä siitä, pitäisikö apteekkien perustamisen rajoittamista lieventää määrän ja sijainnin suhteen. Sääntelyn purkamista tältä osin kannatti jonkin verran 42 ja paljon 22 prosenttia.